Source: http://www.szcoportal.sk/33/komentar-k-zp-233-zamestnanecka-rada-a-zamestnanecky-dovernik-uniqueidmRRWSbk196FPkyDafLfWAC8laH3xR2zeNqtGk_uLy2cgSws-2uDZUQ/
Timestamp: 2018-05-25 11:12:36+00:00

Document:
Komentár k ZP § 233 Zamestnanecká rada a zamestnanecký dôverník | SZČO online
§ 233 ods. 1 vymedzuje, čo je zamestnanecká rada. Zamestnanecká rada predstavuje „alternatívneho” sociálneho partnera k odborovej organizácii. V § 233 ods. 1 sa stanovuje, že zamestnanecká rada je orgán, ktorý zastupuje všetkých zamestnancov zamestnávateľa. Podľa § 11a zamestnanecká rada patrí medzi zástupcov zamestnancov. Zamestnanecká rada nemá podľa ZP právnu subjektivitu a nevytvára nad podnikové štruktúry.
Zamestnávateľ nemá povinnosť vytvoriť zamestnaneckú radu, ale je povinný akceptovať jej vytvorenie na pracovisku v prípade, ak zamestnanecká rada spĺňa podmienky podľa Zákonníka práce.
Zamestnanci majú právo na vytvorenie zamestnaneckej rady, avšak nie povinnosť túto zamestnaneckú radu vytvoriť. Zamestnanci majú právo na vytvorenie zamestnaneckej rady, ak sú splnené podmienky podľa § 233. Zamestnávateľ, ak sú splnené podmienky § 233, nemôže odmietnuť vytvorenie zamestnaneckej rady a musí ju akceptovať ako zástupcu zamestnancov.
Podľa druhej vety čl. 37 ods. 2 Ústavy SR „obmedzovať počet odborových organizácií, ako aj zvýhodňovať niektoré z nich v podniku alebo v odvetví, je neprípustné.” Zároveň podľa § 230 ods. 2 je zamestnávateľ povinný umožniť pôsobenie odborových organizácií na pracovisku. Z tohto hľadiska aj keď na pracovisku pôsobí zamestnanecká rada, zamestnávateľ je povinný umožniť na pracovisku pôsobenie odborovej organizácie alebo odborových organizácií.
K ods. 2: [Podmienky pôsobenia u zamestnávateľa]
§ 233 ods. 2 upravuje podmienky, za ktorých môže u zamestnávateľa pôsobiť zamestnanecká rada. V zmysle § 233 ods. 2 zamestnanecká rada môže pôsobiť u zamestnávateľa, ktorý zamestnáva najmenej 50 zamestnancov.
(3) U zamestnávateľa, ktorý zamestnáva menej ako 50 zamestnancov, ale najmenej troch zamestnancov, môže pôsobiť zamestnanecký dôverník. Práva a povinnosti zamestnaneckého dôverníka sú rovnaké ako práva a povinnosti zamestnaneckej rady.
§ 233 ods. 3 vymedzuje, kto je zamestnanecký dôverník. Zamestnanecký dôverník je zástupca zamestnancov podľa § 11a. Tento zamestnanecký dôverník má rovnaké práva a povinnosti ako sú práva a povinnosti zamestnaneckej rady. Zamestnanecký dôverník sa môže ustanoviť vtedy, ak ide o zamestnávateľa, ktorý zamestnáva menej ako 50 zamestnancov, ale najmenej troch zamestnancov. Z uvedeného vyplýva, že sa nemôže vytvoriť u zamestnávateľa, ktorý nezamestnáva aspoň troch zamestnancov.
Ustanovenia § 233 ods. 2 a 3 vylučujú súbežné pôsobenie zamestnaneckej rady a zamestnaneckého dôverníka.
K ods. 4: [Právo spolurozhodovať formou dohody a formou udelenia…

References: § 233

§ 233
 § 233
 § 11
 § 233
 § 233
 čl. 37
 § 230

§ 233
 § 233

§ 233
 § 11
 § 233